open-index/open-wikipedia-markdown huggingface dataset:
Carnegie Institution for Science

**Carnegie Institution for Science** () on yhdysvaltalainen tiedejärjestö. Se perustettiin vuonna 1902, ja siihen kuuluu nykyään kuusi tutkimusyksikköä viidessä kaupungissa.

## Historia
Vuonna 1901 Andrew Carnegie jätti uransa liikemiehenä ja aloitti hyväntekeväisyyden harrastamisen. Hän harkitsi kansallisen yliopiston perustamista Washingtoniin, mutta päätyikin sijoittamaan uuteen itsenäiseen tutkimuslaitokseen. Carnegie ilmoitti presidentti Theodore Rooseveltille olevansa halukas lahjoittamaan 10 miljoonaa dollaria uuden tiedelaitoksen perustamiseen. Carnegie valitsi ensimmäiseen hallitukseen 27 henkilöä, ja hallitus piti ensimmäisen virallisen kokouksensa ulkoministerin toimistossa 29. tammikuuta 1902. Hallitus valitsi ensimmäiseksi puheenjohtajakseen Johns Hopkinsin yliopiston rehtorin Daniel Coit Gilmanin.

Alkujaan järjestö suuntasi varansa yksittäisten tutkimushankkeiden avustamiseen useilla eri aloilla, kuten tähtitieteessä, antropologiassa, kirjallisuudessa, taloustieteessä, historiassa ja matematiikassa. Hallitus muutti kantaansa sen jälkeen, kun Robert Simpson Woodwardista tuli puheenjohtaja vuonna 1904. Woodwardin aikana hallitus päättikin tukea enemmän tutkimusyksiköitä kuin yksittäisiä tutkimuksia.

## Yksiköt
Carnegien tiedeinstituuttiin kuuluu kuusi tutkimusyksikköä. Baltimoressa on embryologian yksikkö, joka perustettiin 1913. Se keskittyi 1960-luvulle saakka ihmisalkion kehittymiseen. Yksikkö on 1960-luvun jälkeen laajentanut kiinnostustaan myös eläinten kehittymiseen ja perinnöllisyystieteeseen sekä solu- että molekyylitasolla.

Washingtonissa on kaksi yksikköä: geofysiikan laboratorio ja Maan magnetismin laitos. Vuonna 1905 perustettu geofysiikan laboratorio tutkii Maan sisäkerroksia. Maan magnetismin yksikkö sijaitsee samalla kampusalueella kuin geofysiikan laboratoriokin. Laitos perustettiin 1904, ja se suuntautui alkujaan tutkimaan Maan magneettikenttää. Yksiköstä on kuitenkin muodostunut monialainen tutkimuslaitos, jossa työskentelee tähtitieteilijöitä, astrofyysikkoja, geofyysikkoja, geokemistejä, kosmokemistejä ja planeettatutkijoita.

Kalifornialaisessa Stanfordin kaupungissa on myös kaksi yksikköä. Siellä sijaitsevat globaalin ekologian ja kasvitieteen yksiköt. Kasvitieteen yksikkö perustettiin 1903, ja se tutki alkujaan aavikon kasveja luonnollisessa elinympäristössään. Se on erikoistunut sen jälkeen yhteyttämisen tutkimiseen. Ekologian tutkimuslaitos perustettiin vuonna 2002, ja se olikin ensimmäinen uusi yksikkö 80 vuoteen.

Instituuttiin kuuluu lisäksi yhtenä laitoksena kaksi observatoriota. Ne sijaitsevat Pasadenassa Kaliforniassa ja Las Campanisissa Chilessä.

## Lähteet

## Aiheesta muualla

*Instituutin kotisivut
Kleopatra (vuoden 1934 elokuva)

**Kleopatra** (*Cleopatra*) on Cecil B. DeMillen ohjaama yhdysvaltalainen elokuva vuodelta 1934.

## Näyttelijät
 

## Palkinnot
Elokuva sai Oscar-palkinnon parhaasta kuvauksesta Victor Milnerin tuomana. Lisäksi se oli ehdolla parhaan elokuvan, avustavan ohjaajan, leikkauksen ja äänityksen palkintojen saajaksi.

## Arviot

Arto Pajukallion mukaan elokuva on tekijälleen tyypillinen mammuttispektaakkeli mutta ei kuulu hänen parhaimpiinsa.

## Lähteet

## Aiheesta muualla
*
Arnheminmaa

**Arnheminmaa** on niemimaa Pohjois-Australiassa. Se sijaitsee Pohjoisterritorion koillisosassa Carpentarianlahden länsipuolella. Alueen pinta-ala on 96&nbsp;000 km². Arnheminmaassa on aboriginaalien reservaatti.

Niemimaan nimesi englantilainen Mathew Flinders vuonna 1803 hollantilaisten *Arnhem* tai *Aernem*-laivan mukaan. Laiva saapui seudulle 1623 ja purjehti seuraavaksi Uuteen-Guineaan, jossa alkuasukkaat tappoivat kapteenin ja kymmenen merimiestä.

## Lähteet

## Aiheesta muualla

*Oldest known stone axe found in Arnhem Land
Ägläjärven kirkko

**Ägläjärven Apostolien Pietarin ja Paavalin kirkko** oli ortodoksinen kirkko Ägläjärven kylässä Korpiselän itäosassa Suomen Neuvostoliitolle luovuttamalla alueella. Se oli toinen Korpiselän ortodoksisen seurakunnan kirkoista, pääkirkon sijaitessa Korpiselän kirkonkylässä. Kirkko oli alun perin rakennettu vuonna 1789 kirkonkylään Korpiselän ortodoksiseksi kirkoksi, mutta siirretty Äglälärvelle vuonna 1903 sen jälkeen, kun Korpiselän uusi kirkko oli valmistunut vuonna 1898. Ägläjärven hautausmaalle uudelleen jonkin verran erilaiseksi koottu kirkko vihittiin 6. kesäkuuta 1906 ja pyhitettiin apostolien Pietarin ja Paavalin muistolle.

## Ulkoasu ja sisustus

Ägläjärven kirkko oli tornillinen pitkäkirkko. Hirsirakenteisen, 19 metriä pitkän ja 12 metriä leveän kirkon seinät oli vuorattu laudoituksella ja siinä oli pärekatto. Kirkon korkeus ilman tornia oli kuusi metriä. Kirkon päässä sijainneen kellotornin lisäksi kirkkosalin katon keskikohdassa oli pienempi torni. Kirkkoa kunnostettiin vuosina 1930-1931.

Ägläjärven kirkon ikonostaasissa oli kuusi isokokoista henkilöikonia. Kuninkaan ovien vasemmalla puolella oli Jumalanäiti-ikoni, ylienkeli Mikael ja äärimmäisenä vasemmalla Pyhä Nikolaos Ihmeidentekijä ja pyhittäjä Sergei Radonežilainen sekä oikealla puolella Kristus Kaikkivaltias, arkkidiakoni Stefanos ja äärimmäisenä oikealla apostolit Pietari ja Paavali. Kuninkaanovien yläpuolella oli Pyhä ehtoollinen. 
 
## Kirkon ja irtaimiston kohtalo

Vain vähäisiä vaurioita kärsinyt Ägläjärven kirkko siirtyi talvisodan päättäneen Moskovan rauhan jälkeen Neuvostoliitolle. Kirkko selvisi myös noin puolentoista vuoden mittaisesta neuvostovallasta ja jatkosodan alun takaisin valtauksesta. Takaisinvaltauksen jälkeen todettiin lähes kaikkien kirkon ikonien säilyneen, ainoastaan ikonostaasin kuninkaanovet ikonoineen olivat kadonneet. Jatkosodan lopulla 1944 Ägläjärvi evakuoitiin uudelleen ja nyt myös kirkon ikonit ehdittiin ottaa mukaan. Ägläjärven kirkko on tuhoutunut jatkosodan jälkeen.

Leo Kasangon tekemän jälleenrakennuspyhäkköjen kalustamissuunnitelman mukaisesti Ägläjärven ikonostaasin ikonit sijoitettiin Pielaveden ortodoksiseen kirkkoon. Vuonna 1958 Pielavedelle vaihdettiin  Mikkelin puretusta varuskuntakirkosta vapautunut ikonostaasi ja Ägläjärven ikonostaasin ikonit sijoitettiin Oulun ortodoksisen kirkon (nykyinen Pyhän Kolminaisuuden katedraali) ikonostaasin alimmaiseen vyöhykkeeseen ja Pyhän ehtoollisen ikoni kuninkaanovien yläpuolelle. Ägläjärven kirkosta evakuoitu kynttiläkruunu sijoitettiin Pielaveden kirkkoon.

## Lähteet

*
*

### Viitteet
Janakpur

**Janakpur** () on yksi Nepalin neljästätoista vyöhykkeestä. Se sijaitsee Nepalin Keskisellä kehitysalueella rajautuen idässä Sagarmathan ja lännessä Bagmatin ja Narayanin vyöhykkeisiin, etelässä Intian Biharin osavaltioon ja pohjoisessa Kiinan Tiibetin autonomiseen alueeseen.

Vyöhyke on pinta-alaltaan 9&nbsp;669 neliökilometriä. Vuonna 2011 sen väkiluku oli 2,56 miljoonaa ja vuonna 2011 yhteensä 2,84 miljoonaa.

Janakpurin vyöhykkeen pääkaupunki on Janakpur (Janakpurdham, 98&nbsp;446 as. vuonna 2011). Vyöhykkeen toiseksi suurin kaupunki on Kamalamai (41&nbsp;117 as.).

Etenkin Janakpurin vyöhykkeen pohjoisosa kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä Nepalissa ja  seuraavan päivän jälkijäristyksestä (Mw=6.7). Kun järistyksestä oli kulunut runsas kaksi vuorokautta, maan pelastusviranomaiset raportoivat siihen mennessä keräämänsä tiedon perusteella vyöhykkeen pohjoisosan Dolakhan ja Ramechhapin piirikuntien lukeutuvan Bagmatin pohjoisosien tavoin asukaslukuunsa nähden suurimpia henkilövahinkoja kärsineisiin alueisiin.

## Piirikunnat

Janakpurin vyöhyke jakautuu paikallishallintoa varten kuuteen piirikuntaan. Nämä ovat pohjoisesta etelään päin:

## Kuvia

Shailung hill.JPG|Vuoristomaisemaa Dolakhan piirikunnasta 3&nbsp;200 m:n korkeudelta. Taustalla Gaurishankar-vuori.
Dolakha Jiri.jpg|Jirin kylä, Dolakhan piirikunta.
Tutemani, Nepal, 1998.jpg|Tutemanin kylää (1998), Dolakhan piirikunta.
Charikot, Nepal, 2005.jpg| Bhimeshwor (Charikot), noin 23&nbsp;000 asukkaan kaupunkia Dolakhan piirikunnassa.
Bijayachap, sindhuli. nepal.jpg|Maaseutumaisemaa (Bijayachap), Sindhulin piirikunnasta.
SINDHULI.jpg|Rakennuksia ja metsältä raivattuja, pengerrettyjä peltoja, Sindhulin piirikunta.
Sindhuli Bazaar.JPG| Kylä, Sindhulin piirikunta.
Sindhuli madi.jpg|Linja-autoaseman ympäristöä, Sindhulimadhi, Sindhulin piirikunta.
A view of Malangwa 2014-06-01 11-45.jpg|Sarlahin piirikunnan Malangwaa.
2009-03 Janakpur 36.jpg|Janakpurin kaupunkia.
JanakpurJanakiChowkLivingHouse.jpg|Janakpurin kaupunkikeskustaa.
Janki Mandir of Janakpur Dham(Nepal).jpg|Janki Mandir, naiseuden Sita-jumalatarelle pyhitetty hindutemppeli Janakpurissa.
JanakpurCampusChowk.jpg|Kaupunkinäkymää, Janakpur.

## Lähteet

## Aiheesta muualla
Björn Wirdheim

**Björn Karl Michael Wirdheim** (s. 4. huhtikuuta 1980 Växjö, Ruotsi) on ruotsalainen moottoriurheilija. Hän kilpailee Super GT -sarjassa. Wirdheim voitti Formula 3000 -sarjan mestaruuden vuonna 2003.

Wirdheim muistetaan kuitenkin Monacon kilpailussa sattuneesta tapauksesta, jossa ylivoimaisesti kilpailua johtanut Wirdheim hidasti vauhtiaan pääsuoralla tervehtiäkseen tallinsa mekaanikkoja luullen jo ohittaneensa maalilinjan, jolloin tanskalainen Nicolas Kiesa pääsi voittamaan kilpailun. Kauden aikana Wirdheim rikkoi Justin Wilsonin piste-ennätyksen kauden aikana ajetuista kilpailuista.

Wirdheim testasi Jordanin F1-autoa kaudella  Italian ja Yhdysvaltain kilpailujen perjantaiharjoituksissa ja Jaguarin F1-autoa kaudella . Vuonna 2005 Wirdheim kilpaili Champ Car -sarjassa sijoittuen neljänneksitoista. Vuosina 2006–2007 Wirdheim kilpaili Formula Nippon -sarjassa. Nykyään hän kilpailee Super GT -sarjassa. 

## Formula 1 -tulokset

 Japanin GP:ssä 2004 Wirdheimin oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.

## Formula 3000 -tulokset

## Muuta
Wirdheimin isä Örnulf Wirdheim on entinen kilpa-ajaja, joka on kilpaillut erilaisissa kestävyysajoissa kuten DTM:ää, GT:tä ja Porsche-sarjoissa.

## Lähteet
Taking a Chance on Love

”**Taking a Chance on Love**” on Vernon Duken säveltämä ja Ted Fetterin ja John Latouchen sanoittama musiikkikappale vuoden 1940 Broadway-näytelmästä *Cabin in the Sky*. Kappaleen lauloi näytelmässä Ethel Waters.

Kappaleen sanoittajaksi merkittiin sekä Fetter että Latouche, mutta tosiasiassa Fetter kirjoitti aikaisemman sanoituksen ja uusi versio oli kokonaan Latouchen kirjoittama.

Kappale on suosittu jazzstandardi ja yksi Duken levytetyimmistä sävellyksistä. Sen levyttivät vuonna 1940 Benny Goodmanin orkesteri ja laulaja Helen Forrest. Vuonna 1943 julkaistu Ethel Watersin tähdittämä elokuvaversio *Cabin in the Sky* -näytelmästä (suomeksi *Tupa taivaassa*) nosti kappaleen listaykköseksi kolmeksi viikoksi. Samana vuonna singlelistoille nousi Sammy Kayen levytys vuodelta 1940.

## Lähteet
WWF Jakked/Metal

**WWF Jakked** ja **WWF Metal** olivat WWE:n esittämiä ohjelmia, joissa esiintyi vähemmän tunnettuja painijoita RAW'sta ja SmackDownista. Ohjelmat korvasivat WWF Shotgun Saturday Nightin samoihin aikoihin SmackDownin tultua elokuussa vuonna 1999. Kummankin ohjelman konsepti pysyi samana, joka oli ollut WWF Shotgun Saturday Night'ssa.

WWF Jakked erosi WWF Metallista grafiikoiltaan ja selostajiltaan, mutta kummassakin ohjelmassa oli samat matsit eri järjestyksessä. WWF Metal oli myös lapsiystävällisempi. Nämä kaksi ohjelmaa ovat siis suoraan verrannollisia WWF Shotguniin ja WWF Shotgun Saturday Nightiin. 

Ohjelmat muistetaan hyvin painijoista, jotka eivät olleet vielä kuuluisia ja joille WWE antoi mahdollisuuden (try-outin) näyttää taitonsa TV-yleisölle. Nämä tähdet olivat mm. Ken Kennedy, Samoa Joe ja AJ Styles, jotka myöhemmin tulivat tunnetuiksi TNA'ssa. Myös Dean Malenkon Light Heavyweight Championship -mestaruuskausi oli melkein ainoastaan nähtävissä näissä ohjelmissa.

WWF Jakked ja WWF Metal näytettiin viimeisen kerran toukokuussa 2002. WWE Afterburn ja WWE Velocity korvasivat kyseiset ohjelmat.
Heritiers de la rue

**Héritiers de la rue** on Mo'vez Lang -yhtyeen ensimmäinen studioalbumi ja se julkaistiin vuonna 1999. Levyllä vierailivat Sir Doums, Mala ja Zoxea.

## Kappaleet
# 
# 
# 
#  (feat. Sir Doums)
# 
# 
# 
#  (feat. Mala)
# 
#  (feat.  Zoxea)
# 
# 
# 
# 
# 
# 
# 

## Lähteet
Saksan piraattipuolue

**Saksan piraattipuolue** (, lyhyemmin Piraten), on saksalainen vuonna 2006 perustettu puolue. Puolue perustuu Ruotsin piraattipuolueeseen tietoyhteiskuntapuolueena.

## Lähteet

## Aiheesta muualla
Jörg Reber

**Jörg Reber** (s. 6. toukokuuta 1974 Grosshöchstetten, Sveitsi) on sveitsiläinen jääkiekkoilija, pelipaikaltaan puolustaja. Kaudella 2011–2012 hän pelaa Sveitsin NLA-liigan SCL Tigersissa. Pituudeltaan Reber on 170 senttimetriä.

Reber esiintyy ensimmäisen kerran aikuisten maajoukkueessa 36-vuotiaana joulukuussa 2010, jolloin hän osallistuu Sveitsin jääkiekkomaajoukkueen mukana neljän maan väliseen turnaukseen. Kaksikymmentävuotiaiden MM-kisoihin Reber osallistui vuonna 1994.

## Tilastot

## Lähteet
Come Into My World

"**Come Into My World**" on dancepopkappale Kylie Minoguen albumilta *[[Fever (Kylie Minoguen albumi)|Fever]]* (2001). Se julkaistiin singlenä 2. marraskuuta 2002, ja sen kirjoittivat Cathy Dennis ja Rob Davis. Se voitti Grammy-palkinnon vuonna 2004.

## Kappalelista
;Kanadalainen CD
#"Come Into My World" (Single Version) – 4:08
#"Come Into My World" (Fischerspooner Mix) – 4:20

;Brittiläinen CD 1
#"Come Into My World" (Single Version) – 4:08
#"Come Into My World" (Ashtrax Mix) – 5:02
#"Come Into My World" (Robbie Rivera's Hard and Sexy Mix) – 7:00
#"Come Into My World" (Video)

;Brittiläinen CD 2
#"Come Into My World" (Single Version) – 4:08
#"Love at First Sight" (Live Version 2002 Edit) – 4:19
#"Fever" (Live Version 2002) – 3:43

## Muut remixit
#"Come Into My World" (Fischerspooner Mix) – 4:20
#"Come Into My World" (Fischerspooner Slow Version) – 4:35
#"Come Into My World" (Extended Mix) – 6:21

## Esitykset konsertissa
* KylieFever2002 Tour
* Showgirl Tour
* Showgirl Homecoming Tour
* KYLIEX2008
* For You, For Me Tour
* Aphrodite World Tour

## Listasijoitukset

## Julkaisuhistoria

## Aiheesta muualla
* Kylie Minoguen virallinen sivusto
Lehtikankaan koulu

**Lehtikankaan koulu** (entinen Hauholan koulu) on Kajaanissa Lehtikankaan kaupunginosassa sijaitseva peruskoulu, jossa on luokat 1–9. Koulu toimii Lehtikankaan monitoimitalossa, jossa on koulun lisäksi päiväkoti ja kirjasto. Monitoimitalon rakentaminen aloitettiin vuonna 2015, ja se valmistui 2017. Vuonna 2022 koulussa oli noin 770 oppilasta.

## Lähteet
Alassane Ouattara

**Alassane Ouattara** (s. 1. tammikuuta 1942) on norsunluurannikkolainen poliitikko ja taloustieteilijä, joka on ollut maan presidentti vuodesta 2011.

Hän on opiskellut taloustiedettä Yhdysvalloissa ja väitellyt tohtoriksi vuonna 1972. Valmistuttuaan hän työskenteli IMF:ssä ja Länsi-Afrikan Keskuspankissa. Vuonna 1990 hänet nimitettiin Norsunluurannikon taloudellista vakauttamista koordinoivan komitean puheenjohtajaksi, ja myöhemmin samana vuonna hänestä tuli maansa pääministeri. Hän toimi myös presidentin sijaisena Félix Houphouët-Boignyn sairauden aikana. 1990-luvun lopussa hän palasi vielä viisivuotiskaudelle IMF:ään. Vuonna 1999 hänestä tuli *Rassemblement des Républicains* (RDR) -puolueen johtaja.

Ouattara oli ehdokkaana vuoden 2010 presidentin­vaaleissa, ja sai toisella kierroksella keskusvaalilautakunnan mukaan 54 prosenttia äänistä. Istuvaa presidenttiä Laurent Gbagboa tukeva perustuslakituomioistuin mitätöi kuitenkin tuloksen.

Vaalien jälkeen tilanne maassa kiristyi. 28. maaliskuuta 2011 Ouattaraa tukevat joukot (FRCI, , Norsunluurannikon Ouattaraa tukevat tasavaltalaisjoukot) aloittivat hyökkäyksen ja valloittivat Bondoukoun Ghanan rajalla. Sotilaat ovat pääasiassa samoja kuin Forces nouvellesissa. 30. maaliskuuta joukot valtasivat maan poliittisen pääkaupungin Yamoussoukron maan keskiosissa. Norsunluurannikon perustuslakineuvosto julisti 5. toukokuuta 2011 Alassane Ouattaran maan presidentiksi.

Lokakuussa 2015 presidentti Alassane Ouattara valittiin ylivoimaisella ääntenenemmistöllä presidentiksi uudelle viisivuotiskaudelle. Ouattaran toisella kaudella perustuslaki kirjoitettiin uusiksi, ja hän ilmoitti laskennan "korkeintaan kahdesta kaudesta" alkavan hänen omalla kohdallaan alusta.

## Vaalit 2025
Heinäkuussa 2025 Alassane Ouattara ilmoitti asettuvansa ehdolle 83-vuotiaana neljännelle kaudelle lokakuun presidentinvaaleissa. Hänen ehdokkuutensa on ollut kiistanalainen Ouattaran muutettua maan perustuslakia ja presidentin toimikausien rajaa.

Ouattara oli vaalien kärkiehdokas, koska useita potentiaalisia haastajia suljettiin pois kisasta. Heitä olivat entinen presidentti Laurent Gbagbo, entinen pääministeri Guillaume Soro ja entinen ministeri Tidjane Thiam. Oppositiojohtajat tuomitsivat heti Ouattaran päätöksen asettua ehdolle. ”Herra Ouattaran ilmoitus on perustuslakimme vastainen ja uusi hyökkäys demokratiaa vastaan”, sanoi Thiam lausunnossaan. ”Norsunluurannikon kansa aikoo jatkaa äänensä kuuluvien esittämistä ja näyttää maailmalle, mitä mieltä me olemme tästä tilanteesta.”

Ouattara sanoi lausunnossaan että hänen terveytensä ei ole ongelma ja että hänen ehdokkuuttaan ajoi tarve ”säilyttää kansallinen vakaus jatkuvien turvallisuus- ja taloushaasteiden keskellä”.

Ouattara valittiin odotetusti jatkokaudelle lähes 90 prosentin ääniosuudella.

## Kunnianosoitukset

*  Norsunluurannikon kansallinen ritarikunta (Norsunluurannikko, 2010, suurmestari)
*  Henrik Purjehtijan ritarikunta (Portugali, 2017)
*  Malin kansallinen ritarikunta (Mali, 2013)

## Lähteet
HMS Aberfoyle

**HMS Aberfoyle** oli Britannian Kuninkaallisen laivaston proomu. Alus ostettiin 4. marraskuuta 1920 Lough Swilly Steamboat Companylta Londonderrystä. Alus nimettiin maaliskuussa 1938 *HMS Dolphiniksi* ja sijoitettiin emälaivaksi Portsmouthiin. Alus myytiin vuonna 1947.

## Lähteet
*
*
*

### Viitteet

## Aiheesta muualla
*7seasvessels.com
See My Friends

**”See My Friends”** on The Kinksin kappale ja single vuodelta 1965. Se nousi yhtyeen kotimaassa Britanniassa listan sijalle 10, mutta Yhdysvalloissa se ei yltänyt sijaa 111 korkeammalle. Britanniassa ja muualla Euroopassa kappaletta ei julkaistu millään albumilla, mutta Yhdysvalloissa se ilmestyi levyllä *[[Kinks Kinkdom]]*.

Kappale oli ensimmäisiä raga rock -genreä edustavia levytyksiä.

## Taustaa
Kappaleen kirjoittaja, The Kinksin laulaja-kitaristi Ray Davies sai kappaleeseen idean Intian-lomallaan. Hän asui hotellissa merenrannalla, ja joka aamu kello viisi paikalliset kalastajat aloittivat työnteon veisaten samalla laulujaan. Näitä lauluja ”See My Friends” jäljitteli melodialtaan. Ensimmäisen kerran Davies soitti valmiin kappaleen kahdelle siskolleen kotonaan Lontoon Muswell Hillissä.

## Nauhoitus
”See My Friends” äänitettiin Lontoon Pye-studioilla todennäköisesti 3. toukokuuta 1965. Studiossa tapahtui lopputuloksen kannalta merkittävä vahinko, kun Ray Davies piti 12-kielistä Framus-kitaraansa liian lähellä mikrofonia, jolloin mikrofoni alkoi kiertää synnyttäen läpi kappaleen kuuluvan ”hurinan”. Tuottaja Shel Talmy halusi kuitenkin julkaista kappaleen sellaisenaan. Daviesin mukaan kappaleen lopputulos on sekoitus hänen (Daviesin) tyhmyyttä, tuottaja Talmyn opportunismia sekä äänittäjä Bob Augerin kyvykkyyttä. Davies pyysi lisäksi veljeään, Dave Daviesiä, imitoimaan kitarallaan intialaisia instrumentteja.

### Kokoonpano
*Ray Davies – laulu, 12-kielinen kitara
*Dave Davies – kitara, taustalaulu
*Pete Quaife – bassokitara, taustalaulu
*Mick Avory – rummut

## Julkaisu ja vastaanotto
”See My Friends” nousi Britanniassa listan sijalle 10 ja pysyi top 50 -listalla yhteensä 9 viikkoa. Yhdysvalloissa single ylsi Billboardin listalla sijalle 111. Lisäksi kappale oli pieni hitti joissain Manner-Euroopan maissa, esimerkkinä Ruotsin Kvällstoppen-listan 19. sija.

Vaikka ”See My Friendsiä” voi pitää kaupallisesta näkökulmasta katsoen jonkinasteisena floppina, herätti se arvostusta muusikkopiireissä. Muun muassa The Beatlesin Paul McCartney jakoi kappaleesta tunnustusta:

”See My Friends” oli ensimmäisiä intialaisvaikutteista raga rock -genreä edustavia kappaleita. Se julkaistiin vain hieman yli kuukausi The Yardbirdsin ”Heart Full of Soulin” jälkeen, jota pidetään tyylilajin ensimmäisenä kappaleena.

Tunnetuin esittäjä, joka on tehnyt kappaleesta cover-version, on brittiläinen muusikko Richard Thompson. Hän levytti ”See My Friendsin” vuonna 2003.

### Listasijoitukset

## Kappaleet singlellä
**A-puoli**
#
**B-puoli**
#
#

## Lähteet
*The Kinks: *Picture Book* -boksin kirjanen (kirjoittanut Peter Doggett, 2008)

### Viitteet
Anationalismi

**Anationalismi** on () on esperanton kielessä käytetty termi, jolla tarkoitetaan näkemyksiä, jotka liittyvät seuraaviin ajattelutapoihin:

* radikaali anti-nationalismi
* moraalinen universalismi
* kielten kuolemisen hyväksyminen ja kielten yhtenäistyminen ja jopa tämän edistäminen
* proletariaattien poliittisen koulutuksen edistäminen
* Esperanton hyödyntäminen poliittisessa koulutuksessa

Käsitteen kehitti organisaatio *Sennacieca Asocio Tutmonda (SAT)* ja sen perustaja Eugène Lanti oli näkemyksen kannattaja. Se ei kuitenkaan ole SAT:n virallinen ideologia.
Babur (1956)

**Babur** (runkonumero C84) oli  Pakistanin laivaston vuonna 1956 Britanniasta ostettu Bellona-luokan (modifioitu Dido-luokka) ilmatorjuntaristeilijä ''HMS Diadem''.

## Valmistus

Britannian kuninkaallinen laivasto tilasi aluksen Hebburnista Hawthorn Leslie and Companyltä, missä köli laskettiin 15. joulukuuta 1939. Alus laskettiin vesille 21. elokuuta 1942 nimellä *HMS Diadem* ja  otettiin palvelukseen 6. tammikuuta 1944.

## Palvelus
Pakistan osti 1956 aluksen, joka modernisoitaisiin ennen luovutusta. Modernisointi oli huomattava, sillä kevyt aseistus standardisoitiin 14 uudella Boforsin 40 millimetrin ilmatorjuntakanuunalla, jotka sijoitettiin kolmena kahden tykin Mk 5 ja kahdeksana yhden tykin Mk 7 asennuksena. Alukselle tehtiin uusi komentosilta, joka varustettiin uusilla tutkilla ja elektronisilla ilmaisimilla. Alus luovutettiin 5. heinäkuuta 1957 Pakistanille, joka liitti sen laivastoonsa nimellä *Babur*. Nimi oli kunnianosoitus suurmogulien valtakunnan perustajalle Baburille. Modernisointi ylitti Pakistanin hallituksen varaaman 400&nbsp;000 punnan budjetin. Pakistanin hallitus aikoi aluksi ottaa aluksen pois käytöstä nähden sen turhanpäisenä hienoutena, jotta heidän ei tarvitsisi maksaa suuria summia modernisoinnista, mutta Britannia vaati maksuja maksettavaksi, joita jopa brittien oma Kaukoidän laivasto piti liian suurina ja mahdollisina aiheuttaa poliittista kriisiä Pakistanissa. 

Alus myytiin romutettavaksi 1985.

## Lähteet
*

### Viitteet
Paraformaldehydi

**Paraformaldehydi** on formaldehydin polymeroitumistuote ja koostuu 8&ndash;100 toistuvasta yksiköstä. Ainetta käytetään muun muassa muoviteollisuudessa ja desinfiointiaineena.
Aineesta käytetään myös nimiä  *formageeni*, *polymeroitu formaldehydi*, *formaldehydipolymeeri* ja *paraformi*.

## Ominaisuudet
Paraformaldehydi on huoneenlämpötilassa kiinteää valkoista tai väritöntä ainetta. Se liukenee veteen hyvin ja kuumaan veteen kylmää paremmin. Liuetessaan se hajaantuu formaldehydiksi. Liukoisuus riippuu myös veden pH-arvosta ja se on minimissään pH;n ollessa lievästi hapan eli välillä 3&ndash;5. Yhdiste liukenee muihinkin poolisiin liuottimiin, kuten etanoliin, asetoniin ja fenoliin.  Paraformaldehydin leimahduspiste on 71&nbsp;°C (c.c) ja itsesyttymislämpötila 300&nbsp;°C

## Valmistus
Paraformaldehydiä saadaan haihduttamalla formaldehydin vesiliuosta. Haihduttaminen tapahtuu matalassa paineessa. Parafomaldehydiä voidaan valmistaa myös formaldehydin tuotannon ohessa fraktioivalla kondensaatiolla tai jäähdyttämällä voimakkaasti reaktioastiaa formaldehydin muodostuttua. Metanoli hillitsee formaldehydin polymeroitumista ja sitä voidaan käyttää reaktiossa stabilisaattorina.

## Käyttö
Paraformaldehydistä valmistetaan muovien ja liimojen raaka-aineina käytettäviä fenoli-formaldehydi-, urea-, resorsinoli- ja melamiinihartseja. Sitä käytetään myös valmistettaessa lääkeaineita ja desinfiointiaineena. Paraformaldehydiä käytetään myös fiksausaineena solubiologisissa tutkimuksissa. Erityisesti sitä käytetään, kun värjätään solun pintaa ja mikrofilamentteja.

## Lähteet

## Aiheesta muualla
*
*ChemBlink: Paraformaldehyde 
*Kyoto Encyclopedia of Genes and Genomes (KEGG): Paraformaldehyde
Narayani

**Narayani** () on yksi Nepalin neljästätoista vyöhykkeestä. Se sijaitsee Nepalin Keskisellä kehitysalueella rajautuu etelässä Biharin osavaltioon Intiassa. Nepalissa naapurivyöhykkeitä ovat Lumbini lännessä, Gandaki ja Bagmati pohjoisessa sekä Janakpur idässä.

Vyöhyke on saanut nimensä Kali Gandaki -joen mukaan (tunnetaan Etelä-Nepalissa nimellä *Narayani*), joka kulkee vyöhykkeen länsiosassa. Vyöhykkeen pinta-ala on 8 313 neliökilometriä. Sen väkiluku oli vuonna 2001 yhteensä 2,47 miljoonaa ja vuonna 2011 jo 2,98 miljoonaa. Vyöhyke jakaantuu viiteen piirikuntaan.

Narayanin vyöhykkeen pääkaupunki on Hetauda (Heṭauḍā, Hitaura, 85&nbsp;653 as. vuonna 2011). Vyöhykkeen väkirikkaimmat kaupungit ovat kuitenkin Bharatpur (147&nbsp;777 as.) ja Birgunj (Bīrguñj, Wīrgañj, 139&nbsp;068 as.).

Narayanin vyöhyke on kasvistoltaan ja eläimistöltään rikasta seutua. Sen alueella sijaitsee muun muassa Nepalin ensimmäinen ja Unescon maailmanperintöluetteloon kuuluva Chitwanin kansallispuisto, joka kattaa lähes tuhat neliökilometriä subtrooppista Terain tulva-alankoa. 

## Piirikunnat

* Bara
* Chitawan
* Makwanpur
* Parsa
* Rautahat

## Lähteet

## Aiheesta muualla
Andrew Ference

**Andrew James Stewart Ference** (s. 17. maaliskuuta 1979 Edmonton, Alberta) on kanadalainen jääkiekkoilija. Hän on pelipaikaltaan puolustaja. Hän edusti NHL-seura Edmonton Oilersia. Kaudella 2015-2016 hän kärsi pahasta lonkkavaivasta, jonka takia pelasi kaudella vain kuusi NHL:n runkosarjan ottelua, jonka jälkeen hänet sijoitettiin NHL:n pitkäaikaisloukkaantuneiden listalle (IR). Lonkka operoitiin, mutta 16. syyskuuta 2016 Ference ilmoitti jäävänsä eläkkeelle 16 vuoden NHL uran jälkeen. Kapteenin "C" -merkin lunasti näin ollen Connor McDavid. Oilers maksaa hänelle edelleen palkkaa, koska hänellä on voimassa oleva sopimus. Pelasi urallaan 907 NHL:n runkosarjaottelua tehden niissä 225 pistettä ja 120 NHL:n Playoff peliä tehden niissä 38 pistettä.

## Lähteet
*
*https://www.nhl.com/news/andrew-ference-considering-retirement-from-nhl/c-281802180 (NHL.com)
Johannes Theodor Reinhardt

**Johannes Theodor Reinhardt** (3. joulukuuta 1816 Kööpenhamina – 23. lokakuuta 1882 Frederiksberg) oli tanskalainen eläintieteilijä.

Johannes Reinhardtin isä oli norjalaissyntyinen Kööpenhaminan yliopiston eläintieteen professori Johannes Christopher Hagemann Reinhardt. Nuorempi Reinhardt kirjoitti ylioppilaaksi 1834, opiskeli Kööpenhaminan yliopistossa kieliä, lääketiedettä ja eläintiedettä 1835 alkaen. 1845 hän teki tutkimusmatkoja Aasiaan, Havaijille ja Etelä-Amerikkaan. 1847 hänet nimitettiin kuraattoriksi Kööpenhaminan kuninkaalliseen luonnontieteelliseen museoon. 1850-luvun alkupuolella hän suoritti kaksi tutkimusmatkaa Brasiliaan, ja toi mukanaan suuren määrän näytteitä. Vuosina 1856–1878 Reinhardt toimi Tanskan teknillisen korkeakoulun dosenttina, ja 1865–1882 Kööpenhaminan yliopiston eläintieteen professorina.

Reinhardt kuvaili ja nimesi suuren määrän uusia eläinlajeja, etenkin matelijoita, ja linnuista viidakkohokon (*Mitu salvini*).
## Teoksia
* *Brasiliens urskov*, 1857
* *Naturhistoriske bidrag til en beskrivelse af Grønland*, 1857
* *Bidrag til kundskab om Brasiliens padder og krybdyr*, 1861, yhdessä Christian Frederik Lütkenin kanssa
* *Om Vingens anatomiske Bygning hos Stormfugle-Familien (Procellaridae S. Tubinares)*, 1873
* *Bidrag til kundskab om kyjaempedovendyret lestodon armatus*
* *Beskrivelse af hovedskallen af et kaempedovendyr Grypotherium Darwinii, fra La Plata-Landenes plejstocene dannelser Kjobnhavn*, 1879
* *Notitser til Grönlands ornithologi*, 1881.

## Lähteet
Mustasaaren vaakuna

**Mustasaaren vaakuna** on Mustasaaren kunnan tunnus. Vaakunan aihe viittaa kuntaliitokseen, jossa nykyinen Mustasaaren kunta muodostettiin Björköbyn, Koivulahden, Mustasaaren, Raippaluodon ja Sulvan kunnista.

Vaakunan selitys on ”punaisessa kentässä reunoihin ulottuva kolmoisriu’un ja kaksoisvartaan muodostama risti, jonka risteyskohtaa ympäröi rengas, kaikki kultaa; kuviot ovat toisiinsa punottuina.” Vaakunan on suunnitellut Gustaf von Numers, ja Mustasaaren kunnanvaltuusto hyväksyi sen kokouksessaan 27. syyskuuta 1974. Sisäasiainministeriö vahvisti vaakunan käyttöön 20. tammikuuta 1975.

Mustasaaren aikaisempi vaakuna oli myös von Numersin suunnittelema. Sen selitys kuului ”punaisessa kentässä risti, jonka kolme ylintä sakaraa kapenevat keskustaa kohti ja ovat suippokärkisiä alimmaisen muodostaessa alaspäin levenevän, kolmoisvuorella seisovan paalun; ristin sakaroiden päälikkeenä rengas; kaikki hopeaa paitsi kolmoisvuori kultaa.”

Vanhan vaakunan aihe viittaa Magnus Schjerfbäckin suunnittelemaan, vuonna 1894 Korsholman linnan valleille pystytettyyn kiviseen ristiin. Risti on muistomerkki tarinasta, jonka mukaan paikalla oli ollut ruotsalaisten ristiretkeläisten pystyttämä puinen risti. Mustasaaren kunnanvaltuusto hyväksyi vaakunan kokouksessaan 13. kesäkuuta 1960, ja sisäasiainministeriö vahvisti sen käyttöön 2. marraskuuta samana vuonna. Mustasaaren kuntaliitoksen yhteydessä todettiin tarve suunnitella uusi vaakuna kuvastamaan syntynyttä suurkuntaa, mutta vanha vaakuna pysyi käytössä aina uuden vahvistamiseen saakka.

## Lähteet
* 
* 
* https://tampub.uta.fi/bitstream/handle/10024/78308/gradu02044.pdf?sequence=1
Werner Sombart

**Werner Sombart** (19. tammikuuta 1863 Ermsleben, Saksa – 18. toukokuuta 1941 Berliini, Saksa) oli saksalainen taloustieteilijä ja sosiologi. Hänen tutkimusalueensa olivat taloustiede, sosiologia ja historia. Sombartin teoksista on suomennettu *Sosialismi ja sosiaalinen liike 19. vuosisadalla*, *Sombartin luentoja* ja *Köyhälistö*.

## Kirjallisuutta
* 
*
Andreas Reischek

**Andreas Reischek** (15. syyskuuta 1845 Linz − 3. huhtikuuta 1902 Linz) oli itävaltalainen tutkimusmatkailija, kansatieteilijä ja lintutieteilijä.

Reischek kävi koulua vain muutaman vuoden, toimien sitten muun muassa leipurin oppipoikana. Hän kiinnostui intohimoisesti luonnon tutkimisesta, ja varsinkin eliöiden luokittelusta. Hän joutui mukaan sotatoimiin ja palveli Tirolissa Preussin–Itävallan sodassa 1866. Tämän jälkeen hän työskenteli muun muassa riistanhoitajana ja eräoppaana, sekä taksonomina Wienissä. Vuonna 1875 hän avioitui Adelheid Hawlicekin kanssa.

Vuonna 1877 museon johtaja Ferdinand von Hochstetter nimitti Reischekin kahden vuoden komennukselle Uuteen-Seelantiin avustamaan Julius von Haastia Canterburyn museon näyttelyiden ylöspanossa Christchurchissa. Kahden vuoden museotyön päätyttyä Reischek teki seuraavan kymmenen vuoden aikana useita pitkiä tutkimusretkiä suurimpaan osaa Uutta-Seelantia ja sen eteläisille saarille. Hän keräsi suuren määrän biologisia näytteitä sekä kansatieteellistä aineistoa. Hän ryösti maorien hautoja keräten pääkalloja ja muumioituneita vainajia. Reischek keräsi näytteitä paitsi museoille myös itselleen. Häntä syytettiin, paitsi haudanryöstöistä, myös muun muassa siitä, että hän ampui noin 150 uudenseelanninmesikkoa (*Notiomystis cincta*) Little Barrier Islandilta, vaikka laji oli jo tuolloin hävinnyt muilta elinpaikoiltaan.

Reischek palasi Itävaltaan 1889 mukanaan yli 14&nbsp;000&nbsp;näytteen kokoelma. Yksistään lintuja oli kolme tuhatta, joukossa useita nyt hävinneitä lajeja, kuten huia (*Heteralocha acutirostris*). Kokoelma on eräs täydellisimmistä Uuden-Seelannin linnuista kerätyistä. Reischekin ystävät ostivat kokoelman ja lahjoittivat sen Wienin luonnontieteelliselle museolle. 1885 Reischek valittiin Linnean Society of Londonin jäseneksi. 1892 hänet pyydettiin perustamaan Linziin Francis-Caroline museota.

Reischek nimesi linnuista uudenseelanninviherkaijan (*Cyanoramphus novaezelandiae*) alalajin *hochstetteri* entisen johtajansa kunniaksi.

## Lähteet
Original street tape

**Original street tape** on Mo'vez Lang -yhtyeen ensimmäinen mixtape ja se julkaistiin vuonna 2003. Levyllä vierailivat muun muassa Sir Doums, Mala, Beat 2 Boul, Malekal Morte, Don Choa ja Moussa.

## Kappaleet
# 
#  (feat. Sir Doums)
#  (feat. Sages Poetes de La Rue Dany Dan)
#  (feat Mala)
#  (feat. Ali & Hepatie2B)
#  (Zoxea feat. Beat 2 Boul, Mo'vez Lang, Malekal Morte, Ims, Don Choa & Nisay)
# 
# 
#  (Malekal Morte feat. LIM, Djedo)
#  (Beat de Boul)
# 
# 
#  (Booba feat. LIM & Moussa)
#  (feat. Agression Verbale)
#  (feat. L'Skadrille)
# 
# 

## Lähteet
Heikki Urmas

**Heikki Urmas** (15. kesäkuuta 1935 Koski Tl – 16. heinäkuuta 2013 Helsinki) oli suomalainen lentokapteeni ja kauppatieteiden tohtori. Urmas aloitti työuransa liikennelentäjänä Finnairin palveluksessa, opiskeli kauppatieteitä työn ohella ja suoritti tohtorin tutkinnon vuonna 1976. Hän toimi opettajana muun muassa Helsingin kauppakorkeakoulussa ja oli myös Helsingin kauppakorkeakoulun Mikkelin yksikön rehtorina. Urmaksen puoliso oli Finnairin ja Kar-Airin lentoemäntä Kaisu Urmas (o.s. Puhakainen).

Teoksessaan *Raadolliset toverit ja vallan väärinkäyttäjät* Urmas väittää, että SDP:n johtohahmot Kalevi Sorsa ja Mauno Koivisto olivat KGB:n palveluksessa. Urmas väitti kirjassaan että KGB järjesti Kalevi Sorsan SDP:n puoluesihteeriksi Turun puoluekokouksessa vuonna 1969, lisäksi Urmaksen kirjan mukaan vuonna 1975 Yhdysvaltain presidentti Gerald Ford kieltäytyi saapumasta Helsingissä kesällä 1975 järjestettyyn ETYK-huippukokoukseen jos KGB:n pääministeriksi junailema Sorsa olisi kokouksen aikana tässä tehtävässä. Presidentti Kekkonen joutui sen vuoksi hajottamaan toukokuussa 1975 eduskunnan ja Sorsan tilalle pääministeriksi tuli kesäkuussa Keijo Liinamaa.

Urmas väittää myös vakiintuneen historiankirjoituksen vastaisesti Neuvostoliiton tukeneen Koivistoa Kekkosen seuraajaksi Ahti Karjalaisen sijaan. Urmas kertoo perustavansa tietonsa ay-johtajien Jaakko Rantasen ja Olavi Järvelän, Keijo Liinamaan ja Suomen Pankin johtajan Päiviö Hetemäen muistioihin sekä heidän kanssa käymiinsä keskusteluihin.

Hetemäen elämäkerran kirjoittaja Jukka Tarkka sanoo, ettei ole kertaakaan törmännyt Urmaksen nimeen.

Urmas on myös väittänyt seminaarissaan syyskuussa 2011 Koiviston kanssa presidenttiehdokkuudesta kilpailleiden Väinö Leskisen ja Paul Paavelan tulleen murhatuiksi samoin kuin Keijo Liinamaan, jonka Urmas sanoo paljastaneen hänelle kyseisen salaliiton.

## Teokset
* 
* 
* 
* 

## Lähteet
Savipelto

**Savipelto** on Iisalmen kaupunginosa, joka sijaitsee Iisalmen keskustasta noin kolme kilometriä pohjoiseen. Savipellolla asuu noin 1&nbsp;500 asukasta.

## Palveluita
Prisma, apteekki, parturi-kampaamo, Prisman bensa-asema, Sähkötoimisto Murtola, huonekalukauppaketju Sotka, Savipellon kioski, päiväkoti ja koirapuisto.

## Yhteydet
Savipellolta on hyvät linja-autoyhteydet, sillä paikallisliikenteen lisäksi Savipellon kautta kulkee arkipäivisin kymmeniä linja-autovuoroja.

## Lähteet
Irulan kieli

**Irulan kieli** on Intian Nilgirivuorilla Keralan, Karnatakan ja Tamil Nadun osavaltioiden rajalla asuvien irulojen puhuma dravidakieli. Sillä on 5&nbsp;200 puhujaa.

Irula kuuluu dravidakielten eteläryhmään. Se toimii yhteisön suullisen kanssakäymisen välineenä. Keralassa irulaa kirjoitetaan malajalamilaisilla kirjaimilla, Tamil Nadussa tamililaisilla kirjaimilla.

## Lähteet
Kurumban kieli

**Kurumban kieli** on Etelä-Intian Nilgirivuorilla asuvien kurumbojen puhuma dravidakieli. Sillä on noin 5&nbsp;000 puhujaa.

Kurumba kuuluu dravidakielten eteläryhmään. Se toimii yhteisön suullisen kanssakäymisen välineenä.

## Lähteet
Annick Alane

**Annick Alane** (5. syyskuuta 1925 – 28. lokakuuta 2019) oli ranskalainen näyttelijä, joka on esiintynyt muiden muassa elokuvissa *[[Koulua vai elämää]]* (Pialat) ja *[[Kolme miestä ja käärö]]* (Serreau). Hän on saanut kaksi parhaan naissivuosanäyttelijän Molière-teatteripalkintoa vuosina 1994 ja 2001. Myös hänen lapsensa Bernard ja Valérie Alane ovat näyttelijöitä.

## Lähteet

## Aiheesta muualla
* 
*
Uudenseelanninskotit

**Uudenseelanninskotit** ovat Uudessa-Seelannissa asuvia skotteja. Vuoden 2006 väestönlaskennan mukaan Uudessa-Seelannissa asui 15&nbsp;039 itsensä skotiksi mieltävää henkilöä. Samana vuonna Uudessa-Seelannissa asui 29&nbsp;016 Skotlannissa syntynyttä henkilöä.

## Historia

James Cook oli puoliksi skotti ja hänen laivansa *[[HMS Endeavour|Endeavourin]]* miehistö koostui skoteista. He olivat ensimmäiset eurooppalaiset Uudessa-Seelannissa. 1700-luvun lopussa alueella liikkui skottilaisia valaanpyytäjiä, joista esimerkkinä William Stewart, joka antoi nimensä Stewart Islandille. Yksittäiset valaanpyytäjät jäivät asumaan Uuteen-Seelantiin. Vuosina 1843 ja 1845 Uuteen-Seelantiin saapui skotlantilaisia lähetyssaarnaajia. Skottilainen siirtolaisuus alkoi suuremmassa mittakaavassa 1840-luvulla. Skotteja tuli muun muassa Ylämaan puhdistusten ja vuoden 1846 perunasadon epäonnistumisen myötä. Vuonna 1849 Uudessa-Seelannissa oli noin 2&nbsp;000 muuta kuin maoreja ja näistä noin 400 oli skotteja. Vuosien 1840 ja 1852 välillä noin 20 prosenttia kaikista Isosta-Britanniasta saapuneista siirtolaisista oli skotteja. Skotteja muutti etenkin Otagoon ja Southlandiin, jossa he muodostivat siirtolaisten enemmistön. Muilla alueilla heitä oli alle 10 prosenttia väestöstä. Siirtolaisista suurin osa oli Skotlannin Alamailta, pienempi osa Ylämailta. Vuosina 1853–1870 Uudessa-Seelannissa oli suhteessa enemmän skotteja kuin Britanniassa. 1880-luvulta lähtien skottien maahanmuutto hidastui. Kuitenkin vuonna 1886 skottien maahanmuutto saavutti vielä uuden ennätyksensä, tuolloin Uudessa-Seelannissa asui 54&nbsp;810 Skotlannissa syntynyttä. Laman takia maahanmuutto alkoi keskittyä yhä enemmän Australiaan. 1900-luvun alussa muuttajia alkoi jälleen tulla suuremmassa mittakaavassa. 1936 saavutettiin jälleen suurin skottien määrä Uudessa-Seelannissa sitten vuoden 1886. Vuonna 1936 skotteja asui Uudessa-Seelannissa 54&nbsp;188. Vuoteen 1945 mennessä muuttajien määrät vähenivät jälleen. Tuetun maahanmuuton loppumisen myötä vuonna 1976 skottien määrä väheni entisestään. Southland ja Otago menettivät skottienemmistönsä. Skottilainen vaikutus säilyi kuitenkin näillä alueilla vahvana.

## Kulttuuri

Vaikka suurin osa Uuden-Seelannin skoteista on peräisin Skotlannin Alamailta, he ovat omaksuneet ylämaalaisen kulttuurin piirteitä. Ylämaalaiseen kulttuuriin kuuluivat muun muassa kiltit ja säkkipillit. 1800-luvun aikana perustettiin useita skottilaisia järjestöjä. Ylämaan skottien puhuma gaeli hävisi Uudesta-Seelannista ajan myötä, vaikka sitä puhuttiin alun perin useassa eri paikassa. Vielä 1930-luvulla gaelilla oli merkittävä määrä käyttäjiä Uudessa-Seelannissa, mutta sittemmin se hävisi käytöstä. Alamaan skottien puhuma skotin kieli sitä vastoin vaikutti paikalliseen englannin kieleenkin. Esimerkkeinä paikalliseen käyttöön levinneistä skotin kielen sanoista on *crib*, joka merkitsee loma-asuntoa ja pientä tarkoittava sana *wee*.

## Lähteet
Kotan kieli

**Kotan kieli** on Intian Nilgirivuorilla asuvien kotien puhuma dravidakieli. Sillä on 1&nbsp;400 puhujaa.

Kota kuuluu dravidakielten eteläryhmään. Se toimii yhteisön suullisen kanssakäymisen välineenä.

## Lähteet
Badagan kieli

**Badagan kieli** on Intian Tamil Nadun osavaltiossa Nilgirivuorilla asuvien badagojen puhuma dravidakieli. Sillä on 125&nbsp;000 puhujaa.

Badaga kuuluu dravidakielten eteläryhmään. Aikaisemmin sitä on pidetty kannadan murteena. Kieli toimii yhteisön suullisen kanssakäymisen välineenä.

## Lähteet
Roadside Romeo

**Roadside Romeo**  () on vuonna 2008 ilmestynyt intialainen animaatioelokuva. Elokuvan käsikirjoitti ja ohjasi Jugal Hansraj. Sen tuottivat Aditya ja Yash Chopra Yash Raj Films -tuotantoyhtiöstä.

## Juoni

Elokuva kertoo Romeo-nimisestä koirasta, joka asui luksuskartanossa Mumbaissa. Romeon onni kuitenkin kääntyi, kun hänen perheensä myi kartanon ja muutti Lontooseen. Perheen tytär oli tylsistynyt koiraansa, eikä siksi halunnut ottaa Romeota mukaan Lontooseen. Kun perhe muutti pois,  he hylkäsivät lemmikkinsä kaduille ja Romeosta tuli kulkukoira. Piakkoin Romeo ystävystyy muiden kulkukoirieb kanssa ja perustaa Hius- ja muotisalongin, jossa hän trimmaa muita kulkukoiria luupalkalla. Romeo myös rakastuu ensisilmäyksellä Laila-nimiseen koiraan, jolla kuitenkin on jo ihailijanaan seudun pahamaineisin koira nimeltään Charlie Anna. Ihastuksensa takia Romeo joutuu usein nokikkain tuon pahamaineisen gangsterin kanssa ja joutuu htehdä Lailasta hänelle tyttöystävä. Laila kuitenkin saa tietää myöhemmin Romeon aikeista kun Chainu-niminen koira paljastaa asian. Pettyneenä Laila hylkää Romeon. Tarinan loppupuolella Romeosta tulee erityiskansalainen pelastettuaan Charlie Annan rankkurin kynsistä. Hän jää itse rankkurin vangiksi, mutta Charlie Anna vapauttaa hänet ja kertoo Lailalle totuuden aiemmista tapahtumista. Tämän kuultuaab Laila palaa Romeon luo.

## Lähteet

## Aiheesta muualla
*
Koragan kieli

**Koragan kieli** on Intiassa Karnatakan osavaltion Kundapuran piirikunnassa asuvien kastittomien puhuma dravidakieli. Sillä on noin 1&nbsp;000 puhujaa.

Koraga kuuluu dravidakielten eteläryhmään. Se on ilmeisesti läheistä sukua tulun kielelle. Kieli toimii yhteisön suullisen kanssakäymisen välineenä. Sen puhujat osaavat myös kannadaa.

## Lähteet
Tulun kieli

**Tulun kieli** (tuluksi ತುಳು ಭಾಷೆ *tuḷu bāṣe*) on Intiassa Karnatakan eteläosassa ja Keralan rannikolla asuvien tulujen puhuma dravidakieli. Sillä on 1,6 miljoonaa puhujaa.

Tulu kuuluu dravidakielten eteläryhmään, mutta siinä on myös keskidravidalaisia piirteitä. Kieli jakautuu kahteen aluemurteeseen sekä brahmien ja muun väestön puhumiin sosiaalisiin murteisiin. Tulua kirjoitetaan kannadalaisella kirjaimistolla.

## Lähteet

## Aiheesta muualla
Kodagun kieli

**Kodagun kieli** on Intian Karnatakan osavaltiossa asuvien kodagujen puhuma dravidakieli. Sillä on 93&nbsp;000 puhujaa.

Kodagu kuuluu dravidakielten eteläryhmään. Kieli toimii yhteisön suullisen kanssakäymisen välineenä. Sivistyskielenään kodagut käyttävät kannadaa.

## Lähteet
Hero Dishonest

**Hero Dishonest** on suomalainen hardcore punk -yhtye. Se on julkaissut viisi albumia sekä joukon lyhyempiä levyjä ja kiertänyt keikkailemassa mm. Yhdysvalloissa ja Venäjällä. Yhtyeen levyjä julkaisee pääasiallisesti kitaristi Mikko Heikkosen yhdessä Tommi Forsströmin kanssa pyörittämä If Society -levy-yhtiö. Yhtyeen nykyisistä jäsenistä Mikko vaikuttaa myös Echo Is Your Lovessa, Jussi I Walk The Linessa ja Lasse mm. The Heartburnsissa.__NOTOC__

Yhtyettä on kuvailtu yhdeksi Suomen parhaimmista livebändeistä sekä eniten ulkomaita kiertäneeksi tyylilajinsa edustajaksi.

Yhtyeen uusin albumi Flat Society julkaistiin helmikuussa 2024.

## Jäsenet

### Nykyinen kokoonpano
* Vellu – laulu
* Mikko – kitara
* Lasse – basso
* Jussi – rummut

### Entiset jäsenet
* Pentti Dassum – laulu 
* Tuukka – laulu
* Tommi – basso
* Jaska – rummut

## Diskografia

### Studioalbumit
* 
* 
* 
* 
* 
* 
* 
* 
* 

### Kokoelma-albumit
* 

### EP:t
* 
* 

### Split-albumit
* 
* 
* 

## Lähteet

## Aiheesta muualla
*Hero Dishonestin viralliset kotisivut
Kurukhin kieli

**Kurukhin kieli** on Intian koillisosassa asuvien oraonien puhuma  dravidakieli. Sillä on noin 1,5 miljoonaa puhujaa.

Kieltä puhutaan Biharin osavaltion Chota Nagpurin piirikunnassa, Madhya Pradeshin Raygarhin ja Sargujan piirikunnissa sekä Orissan Sundargarhin ja Sambalpurin piirikunnissa. Pieniä puhujaryhmiä asuu myös Länsi-Bengalissa ja Assamissa. Nepalin itäosassa on noin 15&nbsp;000 kurukhin murteen dhangarin puhujaa.

Kurukh kuuluu dravidakielten pohjoisryhmään. Sen lähin sukukieli on malto. Kieli toimii yhteisön suullisen kanssakäymisen välineenä.

## Lähteet
Henry Wilcoxon

**Henry Wilcoxon** (9. elokuuta 1905 Roseau, Dominica &ndash; 6. maaliskuuta 1984 Burbank, Kalifornia, Yhdysvallat) oli näyttelijä. Hän syntyi brittiläisille vanhemmille Dominicassa, josta hän muutti Lontooseen, jossa hän esiintyi ensimmäisen kerran teatterissa vuonna 1925. Wilcoxonin ensimmäinen elokuva oli vuonna 1931 valmistunut *The Perfect Lady*. Vuonna 1934 hän sai Marcus Antoniuksen roolin Cecil B. DeMillen elokuvassa *[[Kleopatra (vuoden 1934 elokuva)|Kleopatra]]*, jonka jälkeen hänestä tuli DeMillen elokuvien vakionäyttelijä. Wilcoxon sai Yhdysvaltain kansalaisuuden hieman ennen toista maailmansotaa ja oli ensimmäisten värväytyneiden Hollywood-näyttelijöiden joukossa. Sodan jälkeen hän jatkoi yhteistyötään DeMillen kanssa. Näyttelemisen lisäksi Wilcoxon toimi myös joidenkin DeMillen elokuvien tuottajana tai apulaistuottajana sekä vastasi elokuvien roolituksesta. Televisiossa Wilcoxon näytteli vierailijana muun muassa sarjoissa *[[Minä vakooja]]* ja *[[Marcus Welby, M.D.]]*.

Wilcoxon kuoli 78 vuoden ikäisenä sydämen vajaatoimintaan, sairastettuaan sitä ennen syöpää. Hän on saanut tähden Hollywood Walk of Famelle.

## Osittainen filmografia
* *[[Kleopatra (vuoden 1934 elokuva)|Kleopatra]]* (*Cleopatra*, 1934)
* *[[Rouva Miniver]]* (*Mrs. Miniver*, 1942)
* *[[Hyvästi, Mrs. Miniver]]* (*The Miniver Story*, 1950)
* *[[Suuri maailmansirkus]]* (*Greatest Show on Earth*, 1952)
* *[[Kymmenen käskyä (vuoden 1956 elokuva)|Kymmenen käskyä]]* (*The Ten Commandments*, 1956)
* *[[K.o.v.a.]]* (*F.I.S.T.*, 1978)
* *[[Latvasta laho]]* (*Caddyshack*, 1980)

## Lähteet
Hamada (maantiede)

**Hamada** (arabiaksi, حمادة  *ḥammāda*) on vähähiekkainen, kivinen tasanko. *Hamada* tai *hammada* on avoin deflaatioalue josta tuuli on vienyt hienorakeisen aineksen mukaan ja jäljelle on jäänyt kalliota, isoja ja pieniä kiviä. Myös Länsi-Saharassa käytettävä termi *[[reg]]*, Itä-Saharassa *[[serir]]*, Australiassa *gibber plain* ja Taklimakan hiekka-aavikolla *Saï* tarkoittavat samankaltaista aavikkoa.


Tiedosto:Hoggar13.jpg|Ahaggar on alue Afrikassa Saharan autiomaan keskiosassa.
Tiedosto:Desert pavement aeolian deflation.jpg|Hieno aines on poissa ja jäljellä on vain pieniä kiviä. Kuutio keskellä kuvaa on 1 sentin levyinen.
Tiedosto:Desert Pavement Mojave 2000.jpg|Mojaven aavikko. Pieniä, sileitä, tiiviisti olevia kiviä joiden päältä ja sivulta on tuuli vienyt hienon aineksen.  


## Katso myös
* Sora-aavikko
* tuulieroosio
## Lähteet

## Aiheesta muualla
*
My Friends

**My Friends** on Red Hot Chili Peppersin viidennen studioalbumin, *[[One Hot Minute]],* neljäs kappale. Se julkaistiin singlenä 19. syyskuuta 1995. Singlestä tehtiin musiikkivideo myöhemmin samana vuonna. Singlen B-puolet ovat "Let's Make Evil" ja "Stretch".

"My Friends" on albumin ainoa kappale, joka julkaistiin uudestaan Red Hot Chili Peppersin kokoelma-albumilla *[[Greatest Hits (Red Hot Chili Peppers)|Greatest Hits]]*. Kappale "Aeroplane" oli tosin albumin DVD-versiossa.

## Musiikkityyli ja sanat
*My Friends* on tyyliltään yksi *One Hot Minute* -albumin apeammista kappaleita. Se kertoo ihmisten yksinäisyyden ja masentuneisuuden tunteista. Se on laulaja Anthony Kiediksen kirjoittama kappale, jota inspiroi muun muassa yhtyeen basistin, Flean, juuri läpikäymä vaikea avioero. Tämä aiheutti Flealle masennusta, jota pahensivat myös albumin pitkäksi venyneet nauhoitukset. Viivästykset johtuivat Kiediksen huumeriippuvuudesta.

*My Friends* on melodinen balladi. Se on yksi muutamista albumin *One Hot Minute* kappaleista, joka ei perustu heavy metalliin. Kappaleella yhtyeen kitaristi Dave Navarro soittaa akustista kitaraa. Se jatkaa Kiediksen laulamien ja koko Red Hot Chili Peppersin "melodisten laulujen sarjaa". Jo edellisellä albumilla,''Blood Sugar Sex Magikilla''*,* oli entistä melodisempia kappaleita, joissa Kiedis "lauloi" pikemminkin kuin räppäsi. Lauluäänensä kehittyessä Kiedis tuli itsevarmemmaksi, jolloin hän pystyi laulamaan aiempaa rauhallisemmin ja melodisemmin. Uransa alkuvaiheessa Kiedisin ääni oli vielä aika säröinen. Vasta albumilla ''Californication'' hän tunsi, että hän pystyy hallitsemaan äänensä täydellisesti.

## Musiikkivideo
Videosta tehtiin kaksi versiota. Ensimmäisen, ehkä harvinaisemman version, ohjasi Anton Corbijn. Videossa on paljon surrealismiin viittaavia asioita. Kiedis ei pitänyt videota hyvänä, sillä hänen mielestään se oli liian epätodellinen. Gavin Bowden ohjaamassa toisessa versiossa yhtye soittaa kappaleen studiossa. Tämä on julkaistu myös yhtyeen Greatest Hits -DVD:llä.

## Julkaisu
Single oli albumin menestynein kappale eri listoilla, ja se saavutti muun muassa kolme kärkisijaa. Kappale oli ensimmäisenä Hot Mainstream Rock Tracks -, Alternative Songs - ja RPM (magazine)-listalla.

### Listasijoitukset

## Singlen kappaleet
# "My Friends"
# "Coffee Shop"
# "Let's Make Evil"
# "Stretch"

## Lähteet